OpenLLM-France/wikimedia huggingface dataset:
# Ragenfrid

Ragenfrid (Ragenfred, Raganfrid, o Ragamfred) (+ 731) fou majordom de palau de Nèustria i Borgonya del 715, quan va cobrir el buit de poder a Nèustria causat per la mort de Pipí d'Héristal, fins a 718, quan finalment s'establia el control de Carles Martell sobre els regnes Francs.
El seu centre original de poder era el Vexin. Dagobert III el va designar majordom en oposició a Teodebald, net i hereu de Pipí, i la seva àvia i regent Plectruda, però fou ignorat tant per Plectruda com per Carles.
En 716, Ragenfrid i el successor de Dagobert III, Khilperic II, van lluitar al cor de poder dels arnúlfides: el Maas (Mosa) i les Ardennes. Ragenfrid es va aliar amb el vell enemic vell de Dagobert, el duc Radbod de Frísia, i va derrotar el seu rival Carles prop de Colònia, en la qual havia estat assetjant a Plectruda i Teodebald. Ragenfrid i Khilperic es van apoderar del tresor de Plectruda (el tresor d'Austràsia); Teodebald va haver de reunciar a la majordomia i ambdós van haver de reconèixer a Khilperic com a rei.
En aquesta situació, Carles va establir el seu propi rei merovingi, Clotari IV, ja que el successor de Dagobert, Khilperic II, que era un incondicional aliat de Ragenfrid i de l'estat de Nèustria. Ragenfrid i el seu rei, es van aliar amb Eudes I, duc d'Aquitània independent des de 715, però foren derrotats a Amel (francès Amblève) (al nord de Sankt-Vith) en 716, i el març de 717 a Vincy, prop de Cambrai, i finalment el 718 a Néry (Oise) i a Soissons. Ragenfrid fou apartat decisivament del poder i va fugir a Angers; tanmateix, no es va rendir encara. Quan París i la Vall del Loira foren ocupades i Eudes abandonava a Khilperic, al qual Carles finalment va acceptar (sota el seu polze) el 719, Ragenfrid llavors es va entregar (720) i fou privat del seu càrrec, deixant-li només les seves terres a l'Anjou.
En 724, els neustris es van rebel·lar dirigits per Ragenfrid, però foren derrotats fàcilment. Ragenfrid va deixar els seus fills com a ostatges a canvi de conservar el seu comtat. Va morir el 731.

## Referències

* Wikipèdia en anglès.
# Diagrama de pingüí

En teoria quàntica de camps, els diagrames de pingüí són una classe de diagrames de Feynman emprats per a descriure els processos de violació de CP en el model estàndard. Es tracta de processos d'un sol bucle en què un quark canvia de sabor temporalment (mitjançant un bucle de bosons W) i en el qual el quark amb sabor canviat participa en alguna interacció directa (a nivell de l'"arbre"), normalment en processos dominats per la força forta. En el cas d'interaccions on alguns sabors de quark (per exemple, amb quarks pesants) tenen amplituds molt més altes que d'altres, com en les interaccions que violen CP o en les interaccions amb el bosó de Higgs, aquests processos de pingüí poden tenir amplituds comparables, o fins i tot superiors, a les dels processos directes de tipus "arbre" (sense bucles). Es poden dibuixar diagrames similars per a les desintegracions leptòniques.
Aquest tipus de diagrames varen ser aïllats i estudiats per primer cop per Mikhail Shifman, Arkady Vainshtein i Valentin Zakharov.
Els processos que descriuen van ser observats directament per primera vegada en col·lisions electró-positró el 1991 i el 1994 per l'experiment CLEO.

## Origen del nom

El físic John Ellis va ser el primer a referir-se a una determinada classe de diagrames de Feynman com a "diagrames de pingüins" en un article de 1977 sobre els quarks b. El nom va sorgir en part a causa de la seva forma, i en part a causa d'una llegenda d'una aposta perduda per ell amb Melissa Franklin a un bar.

## Referències

* ↑ Flip Tanedo. «Dissecting the Penguin». Quantum Diaries, 19-03-2012. Arxivat de l'original el 2015-11-25. [Consulta: 30 abril 2015].
* ↑ Vainshtein, A. I.; Zakharov, V. I.; Shifman, M. A. Pisma Zh. Eksp. Teor. Fiz., 22, 1975, pàg. 123. Bibcode: 1975ZhPmR..22..123V. Translated in Vainshtein, A. I.; Zakharov, V. I.; Shifman, M. A. JETP Letters, 22, 1975, pàg. 55. Bibcode: 1975JETPL..22...55V.
* ↑ Shifman, M. A.; Vainshtein, A. I.; Zakharov, V. I. Nuclear Physics B, 120, 2, 1977, pàg. 316. Bibcode: 1977NuPhB.120..316S. DOI: 10.1016/0550-3213(77)90046-3.
* ↑ Ellis, J.; Gaillard, M.K.; Nanopoulos, D.V.; Rudaz, S. Nuclear Physics B, 131, 2–3, 1977, pàg. 285–307. Bibcode: 1977NuPhB.131..285E. DOI: 10.1016/0550-3213(77)90374-1.
* ↑ Shifman, M. A. «ITEP lectures in particle physics», 1995. [Consulta: 6 octubre 2023].
# Petrove (Crimea)

* Per a altres significats, vegeu «Petrovo».
Petrove (ucraïnès: Петрове, rus: Петрово, Petrovo) és un poble a la República Autònoma de Crimea a Ucraïna, que el 2014 tenia 446 habitants. Pertany al districte de Bilohirsk. Des del 2014 és annexionat il·legalment per Rússia.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
* ↑ Fuentes, Begoña. «La Unió Europea 'no reconeix ni reconeixerà' l'annexió russa de Crimea». VilaWeb, 18-03-2014. [Consulta: 8 desembre 2022].
# Bou Azmou

Bou Azmou (àrab بوازمو) és una comuna rural de la província de Midelt de la regió de Drâa-Tafilalet. Segons el cens de 2014 tenia una població total de 9.583 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Estadi Olímpic de Sussa

L'Estadi Olímpic de Sussa (o Stade Olympique de Sousse) és un estadi esportiu de la ciutat de Sussa, a Tunísia.
Inaugurat l'any 1993, va ser seu de la Copa d'Àfrica de Nacions 1994 i de la Copa d'Àfrica de Nacions 2004, així com dels Jocs Mediterranis de 2001.
És la seu del club Étoile du Sahel i té una capacitat per a 28.000 espectadors.

## Referències

* ↑ «African Nations Cup 1994» (en anglès). The Rec.Sport.Soccer Statistics Foundation, 03-10-2013. [Consulta: 27 febrer 2018].
* ↑ «African Nations Cup 2004» (en anglès). The Rec.Sport.Soccer Statistics Foundation, 03-10-2013. [Consulta: 27 febrer 2018].
* ↑ «Stade Olympique de Sousse – StadiumDB.com».
# Richard Norton

Richard Norton (6 de gener de 1950, Austràlia) és un artista en arts marcials, actor de pel·lícules d'acció i doble de cinema. Treballà com a guardaespatlles abans de començar la seva carrera com a actor. La seva primera aparició va ser el 1980 amb Chuck Norris a la pel·lícula The Octagon i ha treballat en unes 70 pel·lícules i programes de televisió.

## Filmografia

* The Octagon (1980) – Kyo
* Force: Five (1981) – Ezekiel
* Forced Vengeance (1982) – Herb
* Gymkata (1985) – Zamir
* Twinkle, Twinkle Lucky Stars (1985) – Caucasian Assassin
* American Ninja (1985) – MP (uncredited)
* Equalizer 2000 (1986) – Slade
* Future Hunters (1986) – Matthew
* Millionaire's Express – (1986) – Bandit
* Magic Crystal (1987) – Karov
* Return of the Kickfighter (1987) – Brad Cooper
* The Fighter (1987) – Ryan Travers
* Fight to Win (1987) – Armstrong
* Not Another Mistake (1987) – Richard Straker
* Jungle Assassin (1988)
* Hawkeye (1988)
* Licence to Kill (1989)
* The Sword of Bushido (1989) – Zac Connors
* Hyper Space (1989) – Thomas Stanton
* The Blood of Heroes (1989) – Bone
* Blood Street (1990)
* China O'Brien (1990) – Matt Conroy
* China O'Brien II (1991) – Matt Conroy
* Raiders of the Sun (1992) – Brodie
* Rage and Honor (1992) – Preston Michaels
* Lady Dragon (1992) – Ludwig Hauptman
* Ironheart (1992) – Milverstead
* City Hunter (1993) – MacDonald
* Rage and Honor II (1993) – Preston Michaels
* Deathfight (1994) – Jack Dameron
* Direct Hit (1994) – Rogers
* CyberTracker (1994) – Ross
* The Ultimate Warrior (1995) – Earth Warlord
* Tough and Deadly (1995) – Agent Norton
* Under the Gun (1995) – Frank Torrence
* For Life or Death (1996)
* Soul of the Avenger (1997) – Sir Xavier
* Strategic Command (1997) – Carlos Gruber
* Mr. Nice Guy (1997) – Giancarlo
* Tex Murphy: Overseer (1998) – Big Jim Slade
* Black Thunder (1998) – Rather
* Nautilus (2000) – John Harris
* The Rage Within (2001) – Keller
* Amazons and Gladiators (2001) – Lucius
* Redemption (2002) – Tom 'Snake' Sasso
* Dream Warrior (2003) – Archer
* Mind Games (2003) – Carter Tallerin
* Road House 2: Last Call (2006) – Victor Cross
* Under a Red Moon (2008) – Jonathan Dunn
* Man of Blood (2008) – Lee Francis
* Dead in Love (2009) – Danny's Dad

## Referències

* ↑ (en anglès) Black Belt, 1043, 01-09-1998, pàg. 98 [Consulta: 17 novembre 2013].
* ↑ Black Belt Magazine March, 1994, p. 24

## Enllaços externs

* Web oficial Arxivat 2012-02-07 a Wayback Machine. (anglès)
# Qawra

Qawra és una població de Malta que depèn de San Pawl il-Baħar. Es tracta d'un centre turístic molt important, ja que hi ha molts hotels i restaurants. És coneguda per la seva costa, rocosa però que permet el bany i també s'hi pot trobar la Torre Qawra, una de les Torres Lascaris. L'església parroquial està dedicada a Sant Francesc d'Assís.
# Dia Mundial de la Justícia Internacional

El Dia Mundial de la Justícia Internacional, també anomenat Dia de la Justícia Penal Internacional o Dia Internacional de la Justícia, és un dia internacional celebrat a tot el món el 17 de juliol com a part d'un esforç per reconèixer el sistema emergent de dret penal internacional. El 17 de juliol és la data d'adopció del tractat que va crear el Tribunal Penal Internacional. L'1 de juny de 2010, a la Conferència de revisió de l'Estatut de Roma celebrada a Kampala (Uganda), l'Assemblea dels Estats membres va decidir celebrar el 17 de juliol com a Dia de la Justícia Penal Internacional.
Cada any, persones de tot el món utilitzen aquest dia per organitzar esdeveniments de promoció del dret penal internacional, especialment el suport al Tribunal Penal Internacional.

## Referències

* ↑ «Kampala Declaration, ICC-ASP/RC/Decl.1» (pdf) (en anglès) p. 24, 01-06-2010. Arxivat de l'original el 13 agost 2012.
# Petrovka

«Petrovka» té aquests significats:
* Petrovka (Tomsk), poble de l'óblast de Tomsk, a Rússia
* Petrovka (Primórie), poble del krai de Primórie, a Rússia
* Petrovka (Griazi), poble de l'óblast de Lípetsk, a Rússia
* Petrovka (Úsman), poble de l'óblast de Lípetsk, a Rússia
* Petrovka (Gorxétxnoie), poble de l'óblast de Kursk, a Rússia
* Petrovka (Kémerovo), poble de l'óblast de Kémerovo, a Rússia
* Petrovka (Kastórnoie), poble de l'óblast de Kursk, a Rússia
* Petrovka (Omsk), poble de l'óblast d'Omsk, a Rússia
* Petrovka (Vorónej), poble de l'óblast de Vorónej, a Rússia
* Petrovka (Briansk), poble de l'óblast de Briansk, a Rússia
* Petrovka (Xebékino), poble de l'óblast de Bélgorod, a Rússia
* Petrovka (Prókhorovka), poble de l'óblast de Bélgorod, a Rússia
* Petrovka (Bélgorod), poble de l'óblast de Bélgorod, a Rússia
# Estadi Olímpic de Seül

L'Estadi Olímpic de Seül o Estadi Jamsil de Seül (en coreà: 서울올림픽주경기장) és l'estadi olímpic que es construí el 1984 a la ciutat de Seül (Corea del Sud) per a la celebració dels Jocs Asiàtics de 1986 i que fou l'epicentre dels Jocs Olímpics d'Estiu de 1988.
L'estadi va ser dissenyat per en Kim Swoo-geun amb la intenció d'imitar l'elegant perfil de les corbes d'un gerro de porcellana de la Dinastia Joseon. Els seients dels espectadors es distribueixen en dos nivells, amb tota l'estructura coberta per un sostre retràctil que s'instal·là després dels Jocs Olímpics. Inicialment construït amb una capacitat d'aproximadament 100.000 persones, avui en dia té 69.950 seients.
Seu de les principals activitats en els Jocs Olímpics d'Estiu de 1988, durant la celebració de la Copa del Món de Futbol de 2002 no fou utilitzat com a estadi.
# Ràfting

El ràfting o davallada de barrancs o en aigües vives és un esport consistent en davallar per aigües braves en una llanxa pneumàtica, amb l'ajuda de pales, esquivant les roques del camí i evitant en tot moment la caiguda dels embarcats a l'aigua.
L'embarcació, tipus zodiac, és molt segura i té una gran resistència als cops. La capacitat és de sis o vuit persones, que van assegudes a les vores de la llanxa. Els tripulants disposen d'unes subjeccions per als peus, per la qual cosa és realment fàcil de mantenir l'equilibri quan arriben els sots i els bruscs moviments del corrent.
Durant el trajecte que es fa en el riu normalment en companyia d'un o dos monitors, aquests es col·loquen a la part posterior de l'embarcació per a pilotar-la. La seva funció és de marcar la via amb la pala i donar les instruccions necessàries a la resta del grup per a avançar riu avall. No és un esport gaire arriscat. La caiguda a l'aigua no sol representar cap problema, puix que els navegants van amb l'equipament habitual d'un casc, armilla salvavides i amb vestit i botes de neoprè.

## Referències

* ↑ «Ràfting». Gran Enciclopèdia Catalana. Barcelona: Grup Enciclopèdia Catalana.
# Ramon (abat de Sant Pere de Rodes)

Ramon (s. XIII) fou un eclesiàstic català i abat de Sant Pere de Rodes entre 1252 i 1292. Durant el seu període abacial va obtenir una butlla papal de Gregori X, el 1273, on es confirmaven els béns i els privilegis del monestir que havien establert els papes amb anterioritat. A més, per mitjà d'una altra butlla del papa Nicolau V el 1291 va aconseguir la potestat de vestir de manera pontifical durant les celebracions litúrgiques importants.

## Bibliografia

* Sònia Masmartí Recasens, "El misteri de la butlla robada de Sant Pere de Rodes" dins Annals de l'Institut d'Estudis Empordanesos, 40. Figueres, 2009, pàg. 201-209.
# Dia Mundial de la Justícia Social

El Dia Mundial de la Justícia Social és un dia internacional que reconeix la necessitat de promoure la justícia social, i aplega esforços per abordar qüestions com la pobresa, l'exclusió social, la igualtat de gènere, l'atur, els drets humans i la protecció social.
El 26 de novembre de 2007, l'Assemblea General de les Nacions Unides va declarar el 20 de febrer com el Dia Mundial de la Justícia Social. La Declaració se centra a garantir resultats equitatius per a tothom mitjançant l'ocupació, la protecció social, el diàleg social i els principis i drets fonamentals. Algunes organitzacions com les Nacions Unides, l'American Library Association o l'Organització Internacional del Treball fan declaracions sobre la importància de la justícia social per a la vida de les persones.

## Dia de la Justícia Social docent

Els temes idonis per a ensenyar als estudiants sobre la necessitat de justícia social inclouen, entre d'altres, la pobresa infantil, la ciutadania mundial, els drets humans i el desenvolupament sostenible. Oxfam ha proposat una reflexió sobre el dret a l'alimentació i el sistema alimentari global en què l'alumnat té l'oportunitat de compartir els seus pensaments i experiències.

## Referències

* ↑ «World Day of Social Justice, 20 February» (en anglès). www.un.org. [Consulta: 8 novembre 2019].
* ↑ Navarro Lacoba, Carmen. «20 de febrer. Día Mundial de la Justicia Social» (en castellà), 20-02-2019. [Consulta: 21 febrer 2021].
* ↑ «World Day of Social Justice 2021: History, Aim, Quotes | SA News» (en anglès americà). S A NEWS, 17-02-2021. [Consulta: 17 febrer 2021].
* ↑ UN declares 20 February as World Day of Social Justice
* ↑ «World Day of Social Justice 2020: Current Theme, History and Objectives». Jagranjosh.com, 20-02-2020. [Consulta: 17 febrer 2021].
* ↑ «United Nations Matters lesson plans - by UNA-UK» (en anglès). Guardian Teacher Network, 04-09-2013 [Consulta: 21 febrer 2021]. Arxivat 2018-02-20 a Wayback Machine. «Còpia arxivada». Arxivat de l'original el 2018-02-20. [Consulta: 21 febrer 2021].
* ↑ «Power-shift power point (secondary) – Oxfam’s Food for Thought project» (en anglès). Guardian Teacher Network, 23-12-2011. Arxivat de l'original el 2018-02-20. [Consulta: 20 febrer 2018].
* ↑ Hannah, Valerie. «How to teach … social justice» (en anglès). the Guardian, 17-02-2014. [Consulta: 20 febrer 2018].
# Marobudum

Marobudum (grec antic: Μαρόβουδον, llatí: Marobudum) va ser una ciutat dels marcomans a Bohèmia, que sens dubte era la residència reial de l rei Marobod segons diu Tàcit. La fortalesa és anomenada Buiaemon per Estrabó i és identificada amb Budweis.

## Referències

* ↑ Tàcit. Annals, II, 62
* ↑ Estrabó. Geografia, VII, 290
* ↑ Smit, William (ed.). «Marobudum». Dictionary of Greek and Roman Geography (1854). [Consulta: 8 octubre 2022].
# Peter Stetina

Peter Stetina (Boulder, Colorado, 8 d'agost del 1987) és un ciclista estatunidenc que és professional des del 2006. Actualment pertany a l'equip estatunidenc Trek-Segafredo. Al Giro d'Italia de 2011 va quedar tercer en la classificació per joves.

## Palmarès

* 2008
** Campió dels Estats Units sub-23 en contrarellotge
* 2009
** Campió dels Estats Units sub-23 en contrarellotge
* 2010
** 1r al Mount Evans Hill Climb
* 2017
** Vencedor d'una etapa al Cascade Cycling Classic

### Resultats al Giro d'Itàlia

* 2011. 22è de la classificació general
* 2012. 27è de la classificació general
* 2013. 52è de la classificació general
* 2017. 46è de la classificació general

### Resultats al Tour de França

* 2014. 35è de la classificació general
* 2016. 46è de la classificació general

### Resultats a la Volta a Espanya

* 2017. 31è de la classificació general
* 2019. 28è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# FFL

FFL té els següents significats:
* Forces Franceses Lliures, forces armades de la França Lliure
* Food for Life, organització no governamental per a la distribució d'aliments, depenent d'Hare Krishna
# Tremarctins

Els tremarctins (Tremarctinae) són una subfamília d'úrsids que conté només un membre vivent, l'os d'antifaç (Tremarctos ornatus) a Sud-amèrica i diverses espècies extintes repartides en quatre gèneres: Tremarctos floridanus, els ossos de musell curt nord-americans dels gèneres Plionarctos (P. edensis i P. harroldorum) i Arctodus (A. pristinus i A. simus) i els ossos de musell curt sud-americans del gènere Arctotherium (incloent-hi A. latidens, A. brasilense, A. angustidens, A. vetustum, A. bonariense, A. tarijense i A. wingei).
Els tremarctins foren inclosos en els úrsids per P. R. Bjork el 1970 i n'és una de les tres subfamílies reconegudes.

## Referències

* ↑ «Spectacled Bear» (en anglès). Bearbook. Craighead Environmental Research Center. [Consulta: 19 juliol 2008].
* ↑ «Spectacled Bear» (en anglès). The Bear Planet. [Consulta: 19 juliol 2008].
* 1 2 Krause, J.; Unger, T.; Noçon, A.; Malaspinas, A.; Kolokotronis, S. «Mitochondrial genomes reveal an explosive radiation of extinct and extant bears near the Miocene-Pliocene boundary» (en anglès). BMC Evolutionary Biology, 8, 220, 28-07-2008, pàg. 220. DOI: 10.1186/1471-2148-8-220. PMID: 18662376.
* ↑ Bjork, Philip, R. «The Carnivora of the Hagerman Local Fauna (Late Pliocene) of Southwestern Idaho» (en anglès). Transactions of the American Philosophical Society. American Philosophical Society, 60, 7, 1970, pàg. 3–54. JSTOR 1006119.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Ràixid ibn Muhàmmad

Ràixid ibn Muhàmmad ibn Thàbit (àrab: راشد بن محمد بن ثابت, Rāxid b. Muḥammad b. Ṯābit) fou emir dels Awlad Mandil del Chelif.
Els abdalwadites havien aconseguit imposar el seu domini als maghrawes vers el 1295. Mort a Fes l'emir Thàbit ibn Mandil, el seu fill segon, Ràixid ibn Thàbit, va continuar les gestions amb el sultà marínida Yússuf ibn Yaqub, que estava en guerra amb els abdalwadites. Yússuf es va casar amb la seva neboda, filla de Muhàmmad ibn Thabit ibn Mandil i el 1299, durant el setge de Tlemcen, van restaurar l'emirat i el van donar a Úmar ibn Wíghran ibn Mandil (vers 1299-1303).
El germà de l'esposa del sultà marínida, Rashid ibn Muhammad ibn Thabit, esperava ser l'escollit, i decebut, es va posar al servei de l'emir hàfsida de Bugia Abu-Zakariyyà Yahya III amb ajut del qual es va revoltar a la Mitija; va aconseguir el suport de les tribus maghrawes i es va produir un aixecament a Mazuna, sent enderrocar a Umar que va morir a la lluita (vers 1303). Rashid ibn Muhammad va agafar la direcció dels maghrawes com a vassall hàfsida.
Rashid va deixar una forta guarnició a Mazuna i es va fer fort a les muntanyes dels banu Bu Said (entre Mazuna i Ténès) i va fer actes constants de guerrilla contra els abdalwadites. Fins al 1305 els abdalwadites no van poder recuperar Mazuna i a costa de gran pèrdues. Rashid es va retirar a les muntanyes de la Mitija. El 1306 els marínides van aixecar el setge de Tlemcen i el 1307 es va signar el tractat de pau que establia que els abdalwadites havien de recuperar tots els territoris que els marínides els havien arrabassat. Rashid va aprofitar aquest moment per atacar Miliana, abandonada pels marínides, però els abdalwadites foren més ràpids i se li van avançar; el mateix 1307, en part en revenja pel suport dels maghrawes a l'atac i setge marínida a Tlemcen, l'emir abdalwadita Abu-Zayyan I va fer una expedició contra els maghrawes, que després va continuar el sultà Abu Hammu I (1308-1318). En aquestes expedicions les viles de la vall del Chelif foren sotmeses per les forces abdalwadites i s'hi van instal·lar governadors obligant als maghrawes a fugir a les muntanyes però els atacants, exhaustes, van acceptar deixar tranquil a Rashid quan aquest va demanar la pau.
Rashid va renunciar temporalment a l'ofensiva i el 1308 es va aliar amb Abu-l-Baqà Khàlid, emir hàfsida de Bugia (on el 1301 havia succeït al seu pare Abu-Zakariyyà Yahya) i després emir hàfsida de Tunis (1309-1312); va entrar a la coalició l'emir dels sanhadja. Però uns dos anys més tard l'aliança es va enfonsar amb la mort de Rashid en un enfrontament personal amb el nou emir dels sanhadja. Els maghrawa es van desbandar i alguns van emigrar a Ifríqiya i altres a l'Àndalus. El fill de Rashid, encara jove, Alí ibn Ràixid, es va posar en seguretat amb la seva tia, esposa del sultà marínida de Fes, on el va seguir també un nombrós grup de maghrawes que es van barrejar amb les tribus marínides.

## Bibliografia

* Encyclopaedia of Islam. Second Edition, Brill Publishers, Leiden, s.v. «Mandīl, Awlād or Banū».
# Marcelo Régulo Lafuente Ortega

Marcelo Régulo Lafuente Ortega (Xerès, 16 de juny de 1968) és un exfutbolista andalús, que ocupava la posició de davanter.

## Trajectòria

Debuta a primera divisió a la campanya 88/89, amb el Cadis CF. En eixa temporada, tot i disputar només 8 partits, set de suplent, hi marca dos gols. Aquesta efectivitat, però, no li val més minuts i durant les dues campanyes següents continuaria sent suplent al Cádiz. En total, sumaria 4 gols en 36 partits.
Entre 1991 i 1993 recala al Xerez CD, de la Segona Divisió B.

## Enllaços externs

* Fitxa del jugador